หุ้นไทยปิดตลาดเช้าบวกต่อเล็กน้อย
ดัชนีหุ้นไทยปิดตลาดเช้าที่&nbsp; 877.67 จุด&nbsp; ด้วยมูลค่าซื้อขายหนาแน่น 22,231.26 ล้านบาท
6 ส.ค. 2553

ดัชนีหุ้นไทยปิดตลาดเช้าที่  877.67 จุด  ด้วยมูลค่าซื้อขายหนาแน่น 22,231.26 ล้านบาท
ดัชนีตลาดหลักทรัพย์แห่งประเทศไทย หลังจากเปิดตลาดดัชนีปรับลดลงไปถึง 874.29 จุด ก่อนจะดีดขึ้นแตะ 787.63 จุด แต่ยังไม่สามารถผ่านแนวต้านที่ 880 จุด และแผ่วลงมาปิดตลาดในภาคเช้าที่  877.67 จุด บวก 2.75 จุด มูลค่าซื้อขายหนาแน่น 22,231.26 ล้านบาท
บริษัทหลักทรัพย์ (บล.) ยูโอบี เคย์เฮียน เชื่อว่า แม้ว่า ตลาดหุ้นในภูมิภาคปรับลดลง โดยนักลงทุนระมัดระวังการเก็งกำไรมากขึ้น แต่ปัจจัยในประเทศยังเป็นบวก โดยเฉพาะโครงการที่มาบตาพุดมีแนวโน้มที่จะได้รับความชัดเจนภายในวันที่ 23 ส.ค. นี้ ขณะที่นักลงทุนต่างชาติยังมียอดซื้อสุทธิต่อเนื่อง
ขณะที่ บล.กรุงศรีอยุธยา ระบุว่า ดัชนีหุ้นไทยแข็งแกร่งเกินคาด และปรับตัวเพิ่มขึ้นต่อเนื่อง โดยมีเป้าหมายอยู่ที่  880 จุด ซึ่งเป็นแนวต้านสำคัญ จากผลการดำเนินงานของบริษัทจดทะเบียนที่ออกมาดี และนักวิเคราะห์ส่วนใหญ่มีการปรับเพิ่มประมาณการกำไรและมูลค่าพื้นฐานสูงขึ้น ประกอบกับค่าเงินบาทที่แข็งค่าต่อเนื่องเข้าใกล้ 32 บาท/เหรียญสหรัฐ
นอกจากนี้ การจ่ายเงินปันผลระหว่างกาลของหุ้นหลายตัว ช่วยจำกัดความเสี่ยงที่ดัชนีจะปรับลดลงได้ ในระยะสั้นๆ นี้